stanford-oval/wikipedia huggingface dataset:
Tiina Sanila Band

Tiina Sanila Band on Tiina Sanila-Aikion perustama rock-yhtye. Yhtye laulaa koltansaameksi.
Tiina Sanila Bandilla on levytyssopimus Tuupa Recordsin kanssa. Sanila julkaisi taustayhtyeineen vuonna 2005 maailman ensimmäisen koltansaamenkielisen rockalbumin, Sääʹmjânnam rocks!. Vuonna 2006 yhtyeen single ”Uuh!” nousi Suomen virallisen listan kolmannelle sijalle. Sanilan toinen albumi Kåʹllkueʹll še måttmešt tålkk julkaistiin 26. toukokuuta 2007 Inarissa Ijahis Idja -festivaaleilla.
Tiina Sanila Band on määrittelemättömällä tauolla.
Jäsenet

Tiina Sanila – laulu
Atte Palokangas – rummut
Jussi Isokoski – kitara
Jussi Tikka – bassokitara
Diskografia > Studioalbumit

Sääʹmjânnam rocks! (2005)
Kåʹllkueʹll še måttmešt tålkk (2007)
Diskografia > Singlet

”Uuh!” (2006)
Aiheesta muualla

Tiina Sanila (Arkistoitu – Internet Archive)
Tuupa Records Oy
Nyt-liitteessä
Tommy McClennan

Tommy McClennan (s. 8. huhtikuuta 1908, Yazoo City, Mississippi – k. 1962?, Chicago) oli yhdysvaltalainen delta blues -muusikko, laulaja ja kitaristi.
Elämä

McClennan syntyi maatilalla lähellä Yazoo Citya ja varttui kaupungissa. Hän soitti ja lauloi bluesia raa'alla, energisellä tyylillä ja esiintyi usein yhdessä ystävänsä Robert Petwayn kanssa. McClennan levytti vuosina 1939–1942 Bluebird Recordsille 41 kappaletta. Hän jätti jälkeensä bluesklassikoita kuten "Bottle It up and Go", "Cross Cut Saw Blues" (jota on versioinut muun muassa Albert King) ja "Deep Blue Sea Blues" (versio Petwayn "Catfish Bluesista"). McClennanin viimeinen levytys oli Petwayn "Boogie Woogie Woman" 20. helmikuuta 1942. Tämän jälkeen tuottaja Lester Melrose lopetti työsuhteen McClennan kanssa epäluotettavuuteen ja alkoholin käyttöön vedoten.
Petwayn myöhemmistä vaiheista ei tiedetä, mutta McClennan nähtiin toisinaan silloin tällöin Chicagossa Elmore Jamesin ja Little Walterin seurassa. McClennan kuoli ilmeisesti alkoholismiin vuonna 1962.
Honeyboy Edwards kertoo tavanneensa McClennanin vuonna 1962. Tällöin McClennan eli asunnoksi muutetussa kuorma-auton perävaunussa. Edwards yritti saada McClennanin palaamaan lavoille, kyky soittaa kitaraa oli mennyttä, mutta hänen mahtava äänensä oli tallella. Alkoholisoitunut McClennan kuitenkin oli liian sairas ja joutui sairaalaan, jossa kuoli yksinäisenä ja pennittömänä.
Aiheesta muualla

Tommy McClennan  AllMusicissa (englanniksi)
Kuvitettu diskografia
http://www.cascadeblues.org/History/TommyMcClennan.htm (Arkistoitu – Internet Archive)
Twenty 4 Seven

| Twenty 4 Seven |
| --- | --- |

Tiedot
Toiminnassa:  1989-–
Tyylilaji:  eurodance
Kotipaikka:   Alankomaat
Laulukieli:  englanti
Jäsenet:  Stacey Paton (Stay-C)   Li Ann  
Infobox OKNimi-testi OK: 
Twenty 4 Seven on alankomaalainen elektronista musiikkia esittävä yhtye. Yhtye oli suosionsa huipussa 1990-luvulla. Yhtyeen tunnetuimpia kappaleita ovat muun muassa "Slave To The Music", "Is It Love" ja "Take Me Away".
Diskografia

1990 Street Moves
1993 Slave to the Music
1994 I Wanna Show You
1997 Twenty 4 Hours a Day, Seven Days a Week
Aiheesta muualla

Twenty 4 Seven - Slave To The Music
Discogs Twenty 4 Seven
Tschandala

| Tschandala> Tschandala: berättelse från 1600-talet.Alkuperäisteos |
| --- | --- |
Kirjailija:  August Strindberg
Kieli:  ruotsi
Julkaistu:  1889
Suomennos
Suomentaja:  Aarni Kouta
Kustantaja:  Otava
Julkaistu:  1916
Sivumäärä:  164 sivua
Löydä lisää kirjojaKirjallisuuden teemasivulta
Tschandala (Tschandala: berättelse från 1600-talet) on August Strindbergin historiallinen romaani tai pienoisromaani vuodelta 1889. Sen on suomentanut Aarni Kouta, ja suomennoksen on julkaissut vuonna 1916 Otava.
Teos ilmestyi ensin vuonna 1887 Tanskassa Peter Nansenin käännöksenä ja vasta 1889 ruotsiksi.
Strindberg taustoittaa kirjan nimeä sillä, että vanhassa intialaisessa laissa tschandala on kaikkien halveksima alin kasti. Teos on avoimen rasistinen. Saksalainen kirjallisuustutkija katso sen kuuluvan merkittävimpiin romanien vastaisista kirjoista.
Tarina sai herätteen, kun Strindberg vuokrasi perheineen kesäksi 1888 huoneiston 1700-luvulta olevasta linnasta Skovlystistä Tanskan Holtesta. Hän ajautui napit vastakkain tilanhoitaja Ludvig Hansenin kanssa. Hansen syytti Strindbergiä julkisesti, että tämä oli vietellyt hänen sisarpuolensa, silloin 16-vuotiaan Martha Magdalene Hansenin kanssa. Strindberg vuorostaan syytti tilanhoitajaa varkaudesta, mutta lähti maasta, kun hänet haastettiin oikeuteen. Syyte peruttiin.
Kirjan tarina sijoittuu 1680-luvun Skåneen, jonka hallinta oli vähän aiemmin siirtynyt Ruotsille. Päähenkilö on maisteri Andreas Törner, joka on asettumassa vaimonsa kanssa asumaan linnaan Lundin lähistölle. Humaltuneen hullujenhuoneen painajaismaisessa elämässä Törner itsekin menettää todellisuudentajunsa. Teos noudattaa pitkälti Strindbergin Tanskan-matkan tapahtumia.
Esko Salervo on sovittanut Tschandalan kuunnelmaksi, jonka Yleisradio on esittänyt 28.2.2018. Sampsa Oinaala arvioi sitä nykynäkökulmasta:
»Tschandala [– –] sisältää ilmestymisajankohtaansa nähden yllättäviä kysymyksiä esimerkiksi rotusyrjinnästä ja kolonialismista.»
Aiheesta muualla

Tschandala, Projekti Runebergissa (ruotsiksi)
Tuhkimo (cocktail)

Tuhkimo (Cinderella) on alkoholiton drinkki. Se  valmistetaan sitruunamehusta, appelsiinimehusta, ananasmehusta, grenadiinista ja ginger alesta. Jotkut maustavat sen kahdella tai kolmella tipalla angostuuraa, mutta siinä on alkoholia. Se sekoitetaan shakerilla ravistamalla ja tarjoillaan yleensä jääpalojen kanssa highball- tai collins-lasista. Se saatetaan koristella hedelmänsiivuilla.
Aiheesta muualla

Cinderella fruit cocktail Saga Magazine.  8.7.2016. Arkistoitu 20.7.2020. Viitattu 20.7.2020. (englanniksi)
Turpo

Turpo voi tarkoittaa ainakin seuraavia asioita:
Urposta ja Turposta tunnetuksi tullut nalle
15 GT Golden Turpo, Popedan ensimmäinen kokoelmalevy
Lyhenne turvallisuuspolitiikasta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Turpo”, voi hakea sivunnimihaulla, laajalla sivunnimihaulla tai tekstihaulla.
Turpeenniemi

Turpeenniemi on sukunimi, joka on muun muassa seuraavilla suomalaisilla henkilöillä:
Janne Turpeenniemi (s. 1989), jalkapalloilija
Juhani Turpeenniemi (1932–2020), jääpalloilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
UAZ Patriot

| UAZ Patriot |
| --- | --- |

Valmistustiedot
Valmistusmaa:   Venäjä
Valmistaja:  UAZ
Valmistusvuodet:  2005-
Korimalli:  5-ovinen maastoauto
Luokka:  J-segmentti
Tekniset tiedot
Vetotapa:  takaveto neliveto
Mitat
Massa:  2 070 kg
Pituus:  4 647 mm
Leveys:  2 080 mm
Korkeus:  2 000 mm
UAZ Pick-Up lla  30 moottoroidun kiväärin prikaatin taktinen harjoitus Orenburgin alueella 18 helmikuuta 2020.
UAZ Patriot on maastoauto, jota Sollers valmistaa UAZ -brändin alla Uljanovskissa, Venäjällä. Auto esiteltiin vuonna 2005 UAZ Simbirin korvaajaksi.
UAZ-23632
Aiheesta muualla

Kuvia tai muita tiedostoja aiheesta UAZ Patriot Wikimedia Commonsissa
Valmistajan sivut (Arkistoitu – Internet Archive) (englanniksi)
Tuhkimo ja kolme pähkinää

| Tuhkimo ja kolme pähkinää> Tři oříšky pro Popelku / Drei Haselnüsse für Aschenbrödel |
| --- | --- |

Ohjaaja:  Václav Vorlíček
Käsikirjoittaja:   Božena Němcová (tarina)  František Pavlíček 
Tuottaja:  Jiří Krejčík
Säveltäjä:  Karel Svoboda
Kuvaaja:  Josef Illík
Leikkaaja:   Miroslav Hájek  Barbara Leuschner 
Tuotantosuunnittelija:  Oldřich Bosák
Pääosat:   Libuše Šafránková  Pavel Trávníček 
Valmistustiedot
Valmistusmaa:   Tšekkoslovakia  DDR 
Tuotantoyhtiö:   Barrandov-elokuvastudiot  DEFA-Studio für Spielfilme 
Levittäjä:  Netflix iTunes
Ensi-ilta:   Tšekkoslovakia 1. marraskuuta 1973  DDR 10. maaliskuuta 1974  Suomi 2. joulukuuta 1995 
Kesto:  75 min
Alkuperäiskieli:   tšekki  saksa 
Aiheesta muualla
IMDb 
Elonet
AllMovie
Infobox OKNimi-testi OK: 
Tuhkimo ja kolme pähkinää (Tšekkoslovakiassa Tři oříšky pro Popelku, Itä-Saksassa Drei Haselnüsse für Aschenbrödel) on tšekkoslovakialais-itäsaksalaisella yhteistyöllä tuotettu satuelokuva, joka valmistui vuonna 1973. Elokuvan on ohjannut Václav Vorlíček yhteistyössä Barrandov-elokuvastudioiden ja DEFA-Studio für Spielfilmen kanssa.
Elokuvan tapahtumat perustuvat Božena Němcován keräämään kansansatuun, joka on tšekkiläinen muunnelma klassisesta Tuhkimosta. Pääosia näyttelivät Libuše Šafránková ja Pavel Trávníček. Elokuva kuvattiin DEFA:n studiolla Potsdam-Babelsbergissä, Barrandov-elokuvastudioilla Prahassa ja eri puolilla Böömiä sekä Moritzburgin linnassa.
Elokuvasta julkaistiin sekä tšekinkielinen että saksankielinen versio. Näyttelijät olivat tšekkoslovakialaisia ja itäsaksalaisia, jotka kuvausten aikana lausuivat vuorosanansa omalla äidinkielellään. Myöhemmin elokuva jälkiäänitettiin kokonaan tšekin- tai saksankieliseksi.}
Elokuvasta on tullut Illallinen yhdelle -elokuvan tapaan juhlapyhien perinne. Se esitetään televisiossa joka vuosi joulun aikaan Tšekissä, Saksassa, Slovakiassa, Sveitsissä ja Norjassa.
Näyttelijät

| 0 | 1 | 2 |
| --- | --- | --- |
|  Libuše Šafránková  | … |  Tuhkimo   |
|  Pavel Trávníček  | … |  prinssi    |
|  Carola Braunbock  | … |  äitipuoli   |
|  Daniela Hlaváčová  | … |  Dora   |
|  Rolf Hoppe  | … |  kuningas    |
|  Karin Lesch  | … |  kuningatar   |
|  Vladimír Menšík  | … |  Vincek    |
|  Jan Libíček  | … |  preseptori    |
|  Míla Myslíková  | … |  taloudenhoitaja    |
|  Vítězslav Jandák  | … |  Kamil    |
|  Jaroslav Drbohlav  | … |  Vítek   |
Ulla Ryum

| Ulla Ryum> Henkilötiedot |
| --- | --- |
Syntynyt: 4. toukokuuta 1937 Frederiksberg, Tanska
Kuollut: 30. toukokuuta 2022 (85 vuotta)
Kansalaisuus:  Tanska
Ammatti:  kirjailija
Kirjailija
Äidinkieli: tanska
Tuotannon kieli: tanska
Aiheesta muualla
Löydä lisää kirjailijoitaKirjallisuuden teemasivulta
Ulla Ryum (4. toukokuuta 1937 Frederiksberg, Tanska – 30. toukokuuta 2022) oli tanskalainen kirjailija. Hän hyödynsi teoksissaan unia ja muita mielen ääritiloja. Näytelmiäkin luonnehtii kafkamainen tunnelma, ja niissä käsitellään vihamielisen maailman herättämiä pelkoja.
UBS

| UBS AG |
| --- | --- |

Yritysmuoto:  pörssiyhtiö
Osake:  SIX: UBSN NYSE: UBS
ISIN:  CH0244767585
Perustettu:  1998
Toimitusjohtaja:  Ralph Hamers
Puheenjohtaja:  Axel Weber
Kotipaikka:   Basel & Zürich, Sveitsi
Toimiala:  rahoitusala
Tuotteet:  rahoituspalvelut
Henkilöstö:  noin 79 000 (2008)
Kotisivu:  www.ubs.com
Infobox OKVirheellinen NIMI-arvo: 
UBS:n kultaharkkoja.
UBS on sveitsiläinen pankki- ja rahoituspalveluita tarjoava yhtiö, joka syntyi Union Bank of Switzerlandin (suomeksi Sveitsin Liittopankki) ja Swiss Bank Corporationin yhdistyessä kesäkuussa 1998. Yhtiön pääkonttorit sijaitsevat Baselissa ja Zürichissä.
Taseella mitaten (941,59 mrd. USD) UBS Group AG luokiteltiin vuonna 2016 maailman 25. suurimmaksi julkisesti noteeratuksi pankiksi (edellisvuonna sijalla 24). Maailmanlaajuisten rahoitusmarkkinoiden vakautta seuraavan Financial Stability Boardin loppuvuoden 2015 listalla pankki luetellaan yhtenä maailman 30 keskeisimmistä pankista (G-SIBs, maailmanlaajuisesti systemaattisesti tärkeät pankit).
UBS joutui vuonna 2009 maksamaan 870 miljoonan dollarin sakot Yhdysvaltain viranomaisille ns. Birkenfeld-skandaalin seurauksena, jossa amerikkalainen UBS-pankissa töitä tehnyt pankkiiri Bradley Birkenfeld paljasti pankin tileille rahaa piilottaneita yhdysvaltalaisia veronkiertäjiä. Skandaali johti siihen, että UBS-pankki raotti maailman vahvinta Sveitsin pankkisalaisuutta ensi kertaa vuonna 2009.
Toukokuussa 2015 UBS tuomittiin maksamaan 4,9 miljardin euron sakko Yhdysvaltain viranomaisille valuuttakaupassa käytettävän viitekoron manipuloinnista. Se maksoi jo aiemmin vuonna 2014 samaan asiaan liittyen 720 miljoonaa euroa sakkoja Yhdysvaltain ja Britannian viranomaisille.
Maaliskuussa 2023 kerrottiin, että UBS ostaa vaikeuksiin joutuneen Credit Suissen noin kolmen miljardin euron hinnalla. Pankit sulautuvat ja Sveitsin keskuspankki myönsi hätärahoitusta tätä varten.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (englanniksi) (saksaksi) (ranskaksi) (italiaksi)
Tutu (jumala)

| Tutu |
| --- | --- |
 Tutu kuvattuna sfinksinä roomalaisaikaiseen reliefiin.
Muita nimiä
 Tithoes 
Kulttikeskus
 Kellis 
Roolit
 Hautojen suojelija Painajaisten karkottaja 
Infobox OKNimi-testi OK: 
Tutu oli muinaisessa Egyptissä myöhäiskaudella palvottu kansanomainen jumala. Tutu oli hautojen suojelija ja myöhemmin painajaisten karkottaja.
Tusshar Kapoor

| Tusshar Kapoor |
| --- | --- |
 Tusshar Kapoor vuonna 2012.
Henkilötiedot
Syntynyt: 20. marraskuuta 1976 (ikä 47) Bombay, Maharashtra, Intia
Ammatti:  näyttelijä
Vanhemmat:  Jeetendra Shobha Kapoor
Lapset:  1
Sukulaiset:  Ekta Kapoor (sisar)
Näyttelijä
Aktiivisena:  2001–
Aiheesta muualla
IMDb 
Tusshar Kapoor (s. 20. marraskuuta 1976 Bombay, Maharashtra) on intialainen näyttelijä, joka työskentelee hindinkielisissä elokuvissa. Hän teki ensiesiintymisensä elokuvassa Mujhe Kucch Kehna Hai (2001) ja voitti parhaan miestulokkaan Filmfare Awards -palkinnon.
Perhe

Tusshar Kapoor on näyttelijä Jeetendran ja tuottaja Shobha Kapoorin poika. Hänen sisarensa on tuottaja Ekta Kapoor. Kapoor sai sijaissynnyttäjän avulla pojan kesäkuussa 2016.
Filmografia

| Vuosi | Elokuva | Rooli | Muuta |
| --- | --- | --- | --- |
| 2001 | Mujhe Kucch Kehna Hai | Karan | Parhaan miestulokkaan Filmfare Awards -palkinto |
| 2002 | Kyaa Dil Ne Kahaa | Rahul |  |
| 2002 | Jeena Sirf Merre Liye | Karan Malhotra |  |
| 2003 | Kucch To Hai | Karan |  |
| 2003 | Yeh Dil | Ravi |  |
| 2004 | Shart: The Challenge | Jai Kapoor |  |
| 2004 | Gayab | Vishnu Prasad |  |
| 2004 | Khakee | Ashwin Gupte |  |
| 2005 | Insan | Avinash |  |
| 2005 | Kyaa Kool Hai Hum | Rahul |  |
| 2006 | Golmaal | Lucky | Parhaan koomisen roolin Filmfare Awards -ehdokkuus |
| 2007 | Good Boy, Bad Boy  | Rajan Malhotra |  |
| 2007 | Kya Love Story Hai | Arjun |  |
| 2007 | Shootout at Lokhandwala | Dilip Bhuwa |  |
| 2007 | Aggar | Aryan |  |
| 2007 | Dhol | Sameer ”Sam” Arya |  |
| 2007 | Om Shanti Om | Itsenään | Erikoisesiintyminen laulussa ”Deewangi Deewangi” |
| 2008 | One Two Three | Laxmi Narayan |  |
| 2008 | C Kkompany | Akshay Kumar |  |
| 2008 | Halla Bol | Itsenään | Erikoisesiintyminen |
| 2008 | Sunday | Itsenään | Erikoisesiintyminen laulussa ”Manzar” |
| 2008 | Golmaal Returns | Lucky | Parhaan miessivuosan Filmfare Awards -ehdokkuus |
| 2009 | Life Partner | Bhavesh |  |
| 2010 | Golmaal 3 | Lucky |  |
| 2011 | Shor in the City | Tilak |  |
| 2011 | Love U…Mr. Kalakaar! | Sahil |  |
| 2011 | Hum Tum Shabana | Rishi Malhotra |  |
| 2011 | The Dirty Picture | Ramakanth |  |
| 2012 | Chaar Din Ki Chandni | Veer Vikram Singh |  |
| 2012 | Kyaa Super Kool Hai Hum | Adi |  |
| 2013 | Shootout at Wadala | Sheik Munir |  |
| 2013 | Bajatey Raho | Sukhi |  |
| 2016 | Kyaa Kool Hain Hum 3 | Kanhaiya |  |
| 2016 | Mastizaade | Sunny Kele |  |
| 2017 | Poster Boys | Itsenään | Erikoisesiintyminen |
| 2017 | Golmaal Again | Lucky |  |
| 2018 | Simmba | Itsenään | Erikoisesiintyminen laulussa ”Aankh Maarey” |
| 2019 | Booo Sabki Phategi | Manav | Verkkosarja |
| 2020 | Laxmii | – | Tuottaja |
| 2022 | Maarrich | Rajiv Dixit | Myös tuottaja |
| 2024 | Love Sex Aur Dhokha 2 | Itsenään | Cameoesiintyminen |
Aiheesta muualla

Wikimedia Commonsissa on kuvia tai muita tiedostoja aiheesta .
Tusshar Kapoor Internet Movie Databasessa. (englanniksi)
Tsearalenoni

| Tsearalenoni |
| --- | --- |

Tunnisteet
IUPAC-nimi:  3,4,5,6,9,10-heksahydro-14,16-dihydroksi-3-metyyli-[S-(E)]-1H-2-bentso-oksasyklo-tetradesiini-1,7-(8H)-dioni
CAS-numero:  17924-92-4
PubChem CID:  5281576
SMILES:  CC1CCCC(=O)CCCC=CC2=CC(=CC(=C2C(=O)O1)O)O
Ominaisuudet
Molekyylikaava:  C18H22O5
Moolimassa:  318,36 g/mol
Sulamispiste:  162–163 °C
Tsearalenoni, usein myös zearalenoni, on kemialliselta rakenteeltaan resorisyklinen laktoni. Se muodostaa valkoisia kiteitä, jotka eivät liukene veteen. Tsearalenoni on hyvin stabiili yhdiste, eikä se hajoa korkeissakaan lämpötiloissa. Tsearalenonia saadaan esimerkiksi Gibberella zeae ja Fusarium culmorumin homeista. Tsearalenonia voi löytyä maissista, kaurasta, ohrasta, vehnästä sekä myös mm. soijapavuista.
Tsearalenonin terveysvaikutukset

Tsearalenonin akuutti toksisuus on alhainen useilla koe-eläimillä, mutta toksiini aiheuttaa muutoksia koe-eläinten lisääntymiselimissä. Pitkäaikaisessa kokeessa on tsearalenonilla on havaittu olevan hormonaalisia (estrogeenisiä) vaikutuksia: vähentynyttä hedelmällisyyttä, pienentyneitä poikuekokoja sekä hormonitoiminnan muutoksia. Teratogeenisiä vaikutuksia ei ole havaittu. Kansainvälinen syöväntutkimuskeskus IARC on luokitellut tsearalenonin luokkaan 3, eli yhdisteeksi, jonka syöpävaarallisuutta ihmisille ei ole pystytty osoittamaan. EU:n Elintarvikealan tiedekomitea määritti vuonna 2000 tsearalenonin siedettäväksi päivittäiseksi enimmäissaantimääräksi 0,2 μg/kg rp. Yksi zearalenonin metaboliatuotteista on zeranoli (C18H26O5), jonka käyttö on kielletty kasvuhormonina EU-alueella vuonna 1988.
Aiheesta muualla

Sari Peura: Mykotoksiinit, 5 Zearalenoni (Arkistoitu – Internet Archive)
PubChem: Zearalenone (englanniksi)
Zearalenone (Arkistoitu – Internet Archive) (englanniksi)
Kyoto Encyclopedia of Genes and Genomes (KEGG): Zearalenone (englanniksi)
ChemBlink: Zearalenone (englanniksi)
Toxin and Toxin Target Database (T3DB): Zearalenone (englanniksi)
Tubeway Army

| Tubeway Army> Tiedot |
| --- | --- |
Toiminnassa:  1975–1979
Tyylilaji:  uusi aalto, elektroninen, punk, synthpop
Kotipaikka:  Lontoo, Englanti, Yhdistynyt kuningaskunta
Jäsenet:  Gary Numan Paul Gardiner Jess Lidyard Bob Simmonds Barry Benn Sean Burke Billy Currie Trevor Grant Chris Payne Cedric Sharpley
Levy-yhtiö:  Beggars Banquet
Infobox OKNimi-testi OK: 
Tubeway Army oli 1970-luvun brittiläinen uutta aaltoa ja elektronista musiikkia tekevä yhtye. Yhtyeen päälaulajana ja keulakuvana oli Gary Numan. Tubeway Army julkaisi nimeään kantavan esikoisalbuminsa vuonna 1978 ja seuraavan, viimeisen albuminsa Replicas vuonna 1979.
Jäsenet

Gary Numan (”Valerian”) – kitara, päälaulu, kosketinsoitin (1975–1979)
Paul Gardiner (”Scarlett”) – bassokitara, taustalaulu (1975–1979, kuoli 1984)
Jess Lidyard (”Rael”) – rummut (1975–1977, 1978–1979)
Bob Simmonds – rummut (1977–1978)
Barry Benn – rummut (1978)
Sean Burke – kitara (1978)
Billy Currie – kosketinsoitin (1979)
Trevor Grant – kitara (1979)
Chris Payne – kosketinsoitin (1979)
Cedric Sharpley – rummut (1979, kuoli 2012)
Diskografia > Studioalbumit

Tubeway Army (1978)
Replicas (1979)
Diskografia > Kokoelma-albumit

The Plan (1984)
Diskografia > Singlet

”That’s Too Bad” (1978)
”Bombers” (1978)
”Down in the Park” (1979)
”Are ’Friends’ Electric?” (1979)
Ulkoriisi

Ulkoriisi
| --- | --- |
Sijainti:  Hailuoto Pohjois-Pohjanmaa Suomi
Merialue:  Perämeri
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Ulkoriisi on saari Hailuodon kunnassa Perämerellä. Yhdessä 25 muun pienemmän saarekkeen, luodon ja särkän kanssa Ulkoriisi muodostaa pienen, Hailuodon eteläisimmän saariryhmän. Ulkoriisi sekä ympäröivät saarekkeet ovat asumattomia, matalia ja niiden kasvillisuus rajoittuu pääasiassa ruovikkoon. Alue on vesilintujen levähdys- ja pesimäaluetta. Ulkoriisin räyskäyhdyskunnassa oli kesällä 2011 arviolta 50 pesivää räyskäparia.
Ulkoriisin saari on noin 400 metriä pitkä ja noin 150 metriä leveä, ja sen rannat ovat rikkonaiset. Saariryhmän 15 muuta suurinta saareketta ja särkkää sijaitsevat pääsaaren tuntumassa. Pääsaaren kaakkoispuolella lyhyen matkan päässä on kymmenen pienemmän luodon ryhmä.
Saaret sijaitsevat Hailuodon etelänpuolisella matalikolla, ja veden syvyys saarten ympärillä on 1–3 metriä. Ulkoriisin saaret sekä Isomatalan ja Väliteonkarien saaret sekä Rautaleton niemi pohjoisessa ovat luonnonsuojelualuetta.
Tseburek

Tseburek.
Tseburek (krimintat. çiberek) on perinteinen Krimin tataarien suolainen ja taikinapäällysteinen leivonnainen, joka on tavallisesti täytetty lihatäytteellä. Alun perin tseburekin historia alkaa joko Turkista tai Krimin niemimaalta. Tseburek on tunnettu krimintataarien kansallisruokana. Tseburek on kuitenkin suosittu ruoka myös Kaukasiassa, Länsi-Aasiassa, Keski-Aasiassa, Venäjällä, Latviassa, Liettuassa, Virossa, muualla Ukrainassa, Itä-Euroopassa, Turkissa ja Romaniassa. Ukrainan Mariuopolissa tseburekit ovat suosittuja kreikkalaisten väestön keskuudessa, mutta nimellä tšir-tšir. Tseburekin erityispiirre on runsaassa öljyssä paistetty pinta, joka on ohut ja hyvin rapea.
Taustatietoa

Tseburekin alkuperästä ja synnystä ei ole tarkkaa tietoa, sillä tseburek on osana montaa eri kulttuuria. Myös tseburekin samankaltaisuus monen eri suolaisen leivonnaisen kanssa vaikuttaa siihen, ettei sen tarkkaa maantieteellistä alkuperää ja keksijää ei ole tiedossa.
Turkin kielellä tseburek on çibörek, ja sen nimitys tulee alun perin turkkilaisista sanoista çiğ börek, jossa çiğ tarkoittaa raakaa. Tämä viittaa siihen, että tseburekin lihatäyte on raakaa, joka paistetaan yhdessä taikinan kanssa. Pääte börek viittaa yleisesti kokonaisuutena balkanilaisiin leivonnaisiin ja piiraisiin, mihin tseburek sen alalajina lukeutuu. Krimin tataarit oletettavasti ovat keksineet nimityksen alkuperäiselle tsebukerille. Myös tataarin kielellä ci tarkoittaa herkullista.
Toisen teorian mukaan tseburek olisi kiinalaisen perinneruoan taikinanyytin jälkeläinen. Tämä perustuu siihen, että mongolialaisessa keittiössä on hyvin tseburekia vastaava suolainen leivonnainen nimeltä huušuur.
Tseburekin suosio kasvoi Neuvostoliitossa erityisesti vuoden 1989 jälkeen. Tällöin asetettiin laissa asetus, jonka mukaan Krimin tataarit saivat lain nojalla asettua vapaasti asumaan Neuvostoliittoon. Silloin Neuvostoliitossa ryhdyttiin perustamaan kasvavissa määrin tšeburetšnaja-nimellä kutsuttuja ruokapaikkoja, joissa myytiin edullisia ja nopeita katuruokia kuten piiraita, pelmenejä ja tseburekeja. Tseburekien suosio perustui sekä niiden herkullisuuteen, että niiden edullisuuteen. Tämä teki tseburekeista sosioekonomisesti tasapuolisen herkun nautittavaksi, sillä tavalliset ihmiset elintasosta riippumatta pystyivät niistä nauttimaan. Tseburekia pidettiin sekä tavallisen ihmisen herkuteltava pikaruokana että ylätyyliin sopivana gourmet-ruokana.
Tseburekit ovat Neuvostoliiton hajoamisen jälkeen edelleen suosittuja, ja niitä myydään katuruokaloissa tai pienissä katukioskeissa. Tseburekeja on myös mahdollista tilata ravintoloista.
Valmistus

Tseburek voidaan perinteisen reseptin mukaan uppopaistaa öljyssä tai rasvassa. Se voidaan myös valmistaa paistamalla pannulla öljytilkan kanssa. Taikina on muodoltaan pyöreä, joka taitetaan puoliksi. Näin tseburek saa sille ominaisen puolikuun muotonsa. Tseburekissa lihatäytteet ovat perinteisesti nautaa, lammasta tai sikaa. Liha jauhetaan yhdessä sipulin kanssa. Raaka liha levitetään ohuelti taikinan päälle, jotta se kypsyy uppopaisto-vaiheessa samanaikaisesti taikinan kanssa. Tseburekista on saatavilla myös kasvisvaihtoehtoja. Kasvistäytteissä raaka-aineina käytetään juustoa, perunoita, sipulia ja kaalia tai kananmunia. Nykyään tseburekin kokoa ja täytteitä vaihdellaan, ja reseptin suosio perustuu sen kykyyn olla helposti muokattava.
Tytti Vänskä

Tytti Tuulia Vänskä (s. 15. huhtikuuta 1976 Raisio) on suomalainen näyttelijä, ohjaaja, käsikirjoittaja, muusikko ja taidekasvattaja.
Hän on ollut kiinnitettynä näyttelijänä Kouvolan Teatterissa 2003-2019, Jyväskylän kaupunginteatterissa kauden 2013–2014 ja toimii näyttelijä-yleisötyöntekijänä Jyväskylän kaupunginteatterissa 2018 alkaen. Hänen isänsä on kapellimestari Osmo Vänskä.
Tytti Vänskä opiskeli pitkälle viulunsoittoa Päijät-Hämeen konservatoriossa, mutta on lopulliselta koulutukseltaan musiikkiteatterinäyttelijä (AMK) 2002, sekä taidekasvatuksen maisteri (FM) 2018.
Tytti Vänskä on saanut useita apurahoja ja taidepalkintoja, mm. vuonna 2011 hänet valittiin Kulttuurikouvolalaiseksi.